Diari Oficial de la Generalitat Valenciana


Sumari del DOGV 9306, del 25-03-2022 (2022/2416)

Extracte de la Resolució de 21 de març de 2022, de la Conselleria d'Educació, Cultura i Esport, per la qual es convoquen subvencions per a l'exercici 2022 a museus i col·leccions museogràfiques permanents reconegudes i béns mobles de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2416


Data del document
:   21-03-2022

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 21 de març de 2022, de la Conselleria d'Educació, Cultura i Esport, per la qual es convoquen subvencions per a l'exercici 2022 a museus i col·leccions museogràfiques permanents reconegudes i béns mobles de la Comunitat Valenciana. [2022/2416]  
BDNS (identif.): 616250.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/616250)  
  
Primer. Beneficiaris i beneficiàries  
a) Els titulars dels museus i col·leccions museogràfiques permanents, reconegudes de conformitat amb el que s'estableix en la Llei 4/1998 d'11 de juny, de la Generalitat Valenciana, del patrimoni cultural valencià i en l'Ordre de 6 de febrer de 1991, de la Conselleria de Cultura, Educació i Ciència per la qual es regula el reconeixement de museus i col·leccions museogràfiques permanents.  
b) Els ajuntaments, entitats locals, fundacions i associacions sense ànim de lucre titulars de béns mobles inclosos en l'Inventari General del Patrimoni Cultural Valencià.  
  
Segon. Objecte  
L'objecte de la present resolució és convocar subvencions destinades a finançar la modernització, conservació, equipament i adequació de les infraestructures de museus i col·leccions museogràfiques permanents reconegudes, així com la restauració de béns mobles inventariats de la Comunitat Valenciana.  
  
Tercer. Bases reguladores  
Ordre 28/2017, de 6 de juliol, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per a museus i col·leccions museogràfiques permanents reconegudes i béns mobles de la Comunitat Valenciana (DOGV 8081/11.07.2017).  
  
Quart. Quantia  
La quantia total màxima destinada a aquesta convocatòria serà amb càrrec al programa pressupostari 454.10 Promoció Cultural, Patrimoni Artístic i Museus de l'aplicació pressupostària 45.18.07.369.12.2 línia S4478000, dels pressupostos de la Generalitat per a 2022 per import de 1.000.000 euros.  
  
Cinqué. Termini de presentació de sol·licituds  
El termini de presentació de les sol·licituds serà de deu dies a comptar des de l'endemà a la publicació de la present resolució en el Diari Oficial de la Generalitat Valenciana.  
  
Sisé. Altres dades  
Les subvencions estan acollides al règim de minimis. La presentació de les sol·licituds només podrà ser telemàtica.  
Per a poder efectuar el pagament, els adjudicataris hauran de presentar, amb anterioritat a l'11 de novembre del 2022 un compte justificatiu de les despeses ocasionades per l'activitat o activitats per a les quals se sol·licita la subvenció.  
En el cas de les administracions locals, haurà d'acreditar-se el compliment de l'article 31 de la Llei 38/2003, de 17 de novembre, general de subvencions, que obliga els beneficiaris, quan l'import de la despesa subvencionable supera les quanties del contracte menor establides en la Llei 9/2017, de 8 de novembre, de contractes del sector públic, a sol·licitar com a mínim tres ofertes de diferents proveïdors prèviament a la contractació del compromís per a la prestació del servei o entrega del bé, llevat d'aquelles prestacions que, per les especials característiques de les despeses subvencionables, no hi haja en el mercat un nombre suficient d'entitats que les subministren o les presten, excepte la despesa que s'haguera realitzat amb anterioritat a la sol·licitud de la subvenció.  
  
València, 21 de març de 2022.- El conseller d'Educació, Cultura i Esport: Vicent Marzà Ibáñez.